Nõukogu määrus (EÜ) nr 2723/1999,

17. detsember 1999,

millega muudetakse määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

(1) teatavate heeringavarude kudemispiirkond ja -aeg on muutunud, mistõttu tuleb muuta ka erisätteid, mis käsitlevad kõnealuses piirkonnas kudemise ajal toimuvat püüki;

(2) määruse (EÜ) nr 850/98 [3] artikkel 29 sisaldab mitmeid konkreetsete püügivahendite kasutamisega seotud erandeid; nimetatud erandeid tuleb kohaldada ka taani nooda suhtes; eksituse tõttu on kõnealusest artiklist välja jäänud nimetatud püügivahendit käsitlevad erandid; seepärast tuleb artiklis 29 nimetatud erandite hulka lisada taani noot;

(3) määruse (EÜ) nr 850/98 artikliga 33 on keelatud kasutada seinnootasid, kui kalaparvede lähedal on mereimetajad; seda võib teha ainult sel juhul, kui kalalaevad tegutsevad tingimuste kohaselt, mis on kokku lepitud rahvusvahelist delfiinikaitseprogrammi käsitleva kokkuleppega, mida nõukogu on oma otsusega 1999/386/EÜ [4] otsustanud esialgu kohaldada; seepärast tuleb artiklisse 33 lisada sellekohane erand;

(4) VI lisaga on kehtestatud teatavate liikide või liigirühmade püügil kasutatavate seisevpüüniste võrgusilma suuruse kategooriad; komisjoni käsutuses olevate andmete põhjal tuleks üle vaadata koerhaide kahe liigi puhul kasutatavad võrgusilma suuruse kategooriad;

(5) seetõttu tuleks määrust (EÜ) nr 805/98 muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 850/98 muudetakse järgmiselt.

1. Artikli 20 lõike 1 punkt f asendatakse järgmisega:

"f) i) 21. septembrist kuni 15. novembrini ICES VIIa rajooni selles osas, mida piiravad Mani saare rannik ja järgmiste koordinaatide vahele tõmmatud sirgjooned:

- 54o20′00″ põhjalaiust ja 04o25′05″ läänepikkust ning 54o20′00″ põhjalaiust ja 03o57′02″ läänepikkust,

- 54o20′00″ põhjalaiust ja 03o57′02″ läänepikkust ning 54o17′05″ põhjalaiust ja 03o56′08″ läänepikkust,

- 54o17′05″ põhjalaiust ja 03o56′08″ läänepikkust ning 54o14′06″ põhjalaiust ja 03o57′05″ läänepikkust,

- 54o14′06″ põhjalaiust ja 03o57′05″ läänepikkust ning 54o00′00″ põhjalaiust ja 04o07′05″ läänepikkust,

- 54o00′00″ põhjalaiust ja 04o07′05″ läänepikkust ning 53o51′05″ põhjalaiust ja 04o27′08″ läänepikkust,

- 53o51′05″ põhjalaiust ja 04o27′08″ läänepikkust ning 53o48′00″ põhjalaiust ja 04o50′00″ läänepikkust,

- 53o48′05″ põhjalaiust ja 04o50′00″ läänepikkust ning 54o04′05″ põhjalaiust ja 04o50′00″ läänepikkust;

ii) 21. septembrist kuni 31. detsembrini järgmiste koordinaatidega piiratud ICES VIIa rajooni osas:

- 54o15′ põhjalaiust Iirimaa idarannikul,

- 54o15′ põhjalaiust, 5o15′ läänepikkust,

- 53o50′ põhjalaiust, 5o50′läänepikkust,

- 53o50′ põhjalaiust Iirimaa idarannikul;".

2. Artikli 29 lõiget 4 muudetakse järgmiselt:

a) punkti a esimeses taandes asendatakse tekst "on lubatud kõnealuses lõikes osutatud piirkondades püügiks kasutada traallaudadega põhjatraale" järgmise tekstiga: "on lubatud kõnealuses lõikes osutatud piirkondades püügiks kasutada traallaudadega põhjatraale või taani noota";

b) punkti b muudetakse järgmiselt:

i) sissejuhatav lause asendatakse järgmisega:

"i) Sellegipoolest on laevadel, mille mootori võimsus on üle 221 kW, lubatud kasutada traallaudadega põhjatraale või taani noota, ja paarislaevadel, mille mootorite võimsused kokku ületavad 221 kW, on lubatud kasutada põhjalähedaste liikide püügiks mõeldud paaristraale, tingimusel et:";

ii) alapunkti ii esimene taane asendatakse järgmisega:

"— traallaudadega põhjatraalide või põhjalähedaste liikide püügiks mõeldud paaristraalide võrgusilma suurus on vähemalt 100 mm, ja";

iii) lisatakse järgmine alapunkt:

"iv) taani nooda võrgusilma suurus on vähemalt 100 mm".

3. Artikli 29 lõikes 5 asendatakse tekst "Piirkondades, kus ei tohi kasutada piimtraale, traalnootasid või paarispõhjatraale" järgmise tekstiga: "Piirkondades, kus ei tohi kasutada piimtraale, traalnootasid, paarispõhjatraale või taani noota".

4. Artiklisse 33 lisatakse järgmine lõige:

"3. Lõiget 1 ei kohaldata nende laevade suhtes, mis tegutsevad kooskõlas rahvusvahelist delfiinikaitseprogrammi (Washington, 15. mai 1998) käsitlevas kokkuleppes kehtestatud tingimustega, millele ühendus on alla kirjutanud 12. mail 1999. Nende laevade nimed ja tehnilised omadused sisalduvad loetelus, mille komisjon koostab artiklis 48 sätestatud korras."

5. VI lisa asendatakse käesoleva määruse lisaga.

Artikkel 2

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Seda kohaldatakse alates 1. jaanuarist 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. detsember 1999

Nõukogu nimel

eesistuja

K. Hemilä

[1] Arvamus on esitatud 2. detsembril 1999 (Euroopa Ühenduste Teatajas seni avaldamata).

[2] EÜT C 209, 27.7.1999.

[3] EÜT L 125, 27.4.1998, lk 1. Määrust on viimati muudetud määrusega (EÜ) nr 1459/1999 (EÜT L 168, 3.7.1999, lk 1).

[4] EÜT L 147, 12.6.1999, lk 23.

--------------------------------------------------

LISA

VI LISA

SEISEVPÜÜNISED: piirkonnad 1 ja 2

VõrgusilmLiigid | | 10—30 mm | 50—70 mm | 90—99 mm | 100—119 mm | 120—219 mm | ≥ 220 mm |

Sardiin (Sardina pilchardus) | * | * | | * | * | * |

Angerjas (Anguilla anguilla) | * | * | * | * | * | * |

Kilu (Sprattus sprattus) | * | * | * | * | * | * |

Harilikud stauriidid (Trachurus spp.) | | * | * | * | * | * |

Harilik heeringas (Clupea harengus) | | * | * | * | * | * |

Makrellid (Scomber spp.) | | * | * | * | * | * |

Meripoisurlased (Mullidae) | | * | * | * | * | * |

Tuulehaugid (Belone spp.) | | * | * | * | * | * |

Kiviahvenad (Dicentrarchus labrax) | | | * | * | * | * |

Kefaallased (Mugilidae) | | | * | * | * | * |

Koerhaid (Scyliorhinus canicula) | | | * | * | * | * |

Harilik soomuslest (Limanda limanda) | | | | * | * | * |

Kilttursk (Melanogrammus aeglefinus) | | | | * | * | * |

Merlang (Merlangius merlangus) | | | | * | * | * |

Lest (Platichthys flesus) | | | | * | * | * |

Harilik merikeel (Solea vulgaris) | | | | * | * | * |

Atlandi merilest (Pleuronectes platessa) | | | | * | * | * |

Seepia (Sepia officinalis) | | | | * | * | * |

Tursk (Gadus morhua) | | | | | * | * |

Pollak (Pollachius pollachius) | | | | | * | * |

Harilik molva (Molva molva) | | | | | * | * |

Süsikas (Pollachius virens) | | | | | * | * |

Merluus (Merluccius merluccius) | | | | | * | * |

Harilik ogahai (Squalus acanthias) | | | | | * | * |

Koerhaid (Scyliorhinus stellaris) | | | | | * | * |

Kammellased (Lepidorhombus spp.) | | | | | * | * |

Merivarblane (Cyclopterus lumpus) | | | | | * | * |

Kõik muud mereorganismid | | | | | | * |

--------------------------------------------------